|  |  |  |
| --- | --- | --- |
|  | София 1618, бул. „Цар Борис III“ 136тел.: 02/81-87-100, 02/81-87-536факс: 02/81-87-267, dfz@dfz.bg, www.dfz.bg |  |

**НАЙ-ЧЕСТО ДОПУСКАНИ ГРЕШКИ ОТ БЕНЕФИЦИЕНТИТЕ**

**ПО СХЕМА ЗА ДЪРЖАВНА ПОМОЩ**

**„ИНВЕСТИЦИИ В МАТЕРИАЛНИ АКТИВИ В ЗЕМЕДЕЛСКИ СТОПАНСТВА, СВЪРЗАНИ С ПЪРВИЧНО ПРОИЗВОДСТВО НА РАСТЕНИЕВЪДНА ЗЕМЕДЕЛСКА ПРОДУКЦИЯ“**

 Въз основа на анализ на постъпилите проекти от предходни приеми по схемата за държавна помощ „Инвестиции в материални активи в земеделски стопанства, свързани с първично производство на растениевъдна земеделска продукция“ може да бъдат обобщени следните **най-често допускани грешки** от страна на кандидатите и причини за изискване на допълнителна информация и документи:

1. **Непълна обосновка –** не е посочено по какъв начин се е осъществявал до момента процесът на охлаждане, съхранение и подготовка за продажба на продукцията, както и наличните към момента на кандидатстване активи с подобно предназначение. В случай на налично оборудване с подобно предназначение е необходимо да бъде описано и обосновано необходимостта от закупуването на допълнително такова – дали са увеличени обработваемите площи със съответните култури и това налага закупуването на допълнително оборудване, дали старото оборудване е от друг тип и кандидатът желае да закупуването на по-модерно /по-ефективно /по-малко трудоемко оборудване. Кандидатътне е представил достатъчна информация за отглежданите от него култури, реализираните добиви и не е обосновал в достатъчна степен вида и капацитета на закупуваните машини и оборудване с произвежданата растениевъдна продукция;
2. **Не са представени документи** за собственост или за наем на сградите/помещенията, в които ще се монтира оборудването;
3. **Заявеното** **оборудване или дейности не попадат в обхвата на допустимите инвестиции** на схемата за държавна помощ;
4. **Непълни спецификации на закупуваното оборудване** - в представените договори за покупко-продажба и оферти липсва подробна информация за производител, марка, модел, държава на производство и други специфични технически данни и описание на функциите на заявените за подпомагане активи;
5. **Оборудването**, включено в трите оферти, **не е съпоставимо** – основните технически характеристики и капацитет на оборудването не са сходни;
6. Налице са **данъчни задължения** от страна на кандидата;
7. **Кандидатът няма 3-годишен опит** **в областта на растениевъдството**;
8. Заявени са **активи, чийто капацитет не е обоснован** с обработваеми площи и произвежданата продукция.